《奉寄灵岩长老确公大师 其二》
宋代·盛陶

传法仙城后，流名上国高。游方缘渐契，无亦太忉忉。

灵岩山下草，今古几回春。不有开堂日，焉知卷席人。

作者简介：郑州人，字仲叔。第进士。神宗熙宁中为监察御史，疏劾李复圭轻敌败国及程昉开河无功，二人实王安石所主，陶不屈，出签书随州判官。久之，迁侍御史，复陈官冗之敝，出知汝州、徙晋州。后以龙图阁待制知应天府、顺昌府、瀛州。哲宗元符中，例夺职。卒年六十七。